John-Arne Røttingen

John-Arne Røttingen (født 27. mars 1969) er en norsk lege (dr.med.) og epidemiolog. Fra mars 2017 til november 2020 var han administrerende direktør for Norges forskningsråd.  Fra januar 2024 er Røttingen administrerende direktør for stiftelsen Wellcome, som finansierer forskning og helsetjenester over hele verden.  

Røttingen har tidligere vært direktør for Nasjonalt kunnskapssenter for helsetjenesten, og områdedirektør for smittevern, miljø og helse ved Folkehelseinstituttet.

Han vokste opp i Bø i TelemarkPortrettintervju med John-Arne Røttingen i Aftenposten/Lørdag 4. juli 2020 og er utdannet lege med doktorgrad fra Universitetet i Oslo fra 1999.John-Arne Røttingen Intracellular calcium signals induced by tissue factor and coagulation factors VII and X  Avhandling: Avhandling (dr. med.) - Universitetet i Oslo, 1999 ISBN 8291061130 Han har mastergrader fra University of Oxford og Harvard University og er professor II i helsepolitikk ved Avdeling for helseledelse og helseøkonomi ved Universitetet i Oslo og professor i global helse ved Harvard T.H. Chan School of Public Health. 

 Arbeid 
I 2015 ledet Røttingen en studie hvor en ny ebolavaksine ble prøvd ut for første gang i en større fase 3-studie som undersøkte om vaksinen beskyttet mot ebola. Studien ble gjennomført i Guinea og var et samarbeid mellom helsemyndighetene i Guinea, Verdens helseorganisasjon, Leger uten grenser og Folkehelseinstituttet.

Fra 2013 til 2014 ledet Røttingen en arbeidsgruppe ved Centre of Global Health Security, Chatham House, London. Gruppen kom med anbefalinger om et globalt rammeverk for å finansiere tilgang til helsetjenester for alle.

Røttingen ledet strategigruppen for HelseOmsorg21Kunnskapssystemet HelseOmsorg21 - regjeringen.no, et prosjekt som på oppdrag fra Helse- og omsorgsdepartementet utviklet en nasjonal forsknings- og innovasjonsstrategi for helsesektoren i Norge i 2013. Strategien iverksettes gjennom HelseOmsorg21-rådet som Røttingen leder i perioden 2015-18.

Fra 2010 til 2012 ledet Røttingen ekspertgruppen Consultative Expert Working Group on Research and Development (CEWG) for Verdens helseorganisasjon. Gruppen vurderte hvordan systemet for utvikling av nye medisiner kan forbedres når det gjelder sykdommer som først og fremst rammer den fattige delen av verden. Det kom inn over 100 ulike forslag fra industri og frivillige organisasjoner over hele verden.

I 2020 leder Jon- Arne Røttingen den globale styringsgruppen for en global studie for å vurdere lovende behandlinger for covid-19 som Verdens helseorganisasjon har igangsatt. Den første pasienten som deltok var en pasient ved Oslo universitetssykehus.Den globale Covid-19-studien skal ledes fra Norge. Artikkel i dagensmedisin.no 20. mars 2020

 Priser 
 Fulbrightprisen for beste artikkel i 2016 for «Efficacy and effectiveness of an rVSV-vectored vaccine expressing Ebola surface glycoprotein: interim results from the Guinea ring vaccination cluster-randomised trial»

 Familie 
Røttingen er sønn av Nils Røttingen, tidligere høgskoledirektør ved Høgskolen i Telemark.

 Litteratur 


 Referanser 

 Eksterne lenker  
 CV på LinkedIn

Kategori:Norske leger
Kategori:Professorer ved Universitetet i Oslo
Kategori:Norske medisinprofessorer
Kategori:Epidemiologer
Kategori:Personer tilknyttet Folkehelseinstituttet
Kategori:Personer fra tidligere Bø kommune i Telemark